stanford-oval/wikipedia huggingface dataset:
אמביוטוציים

| אמביוטוציים |
| --- | --- |
 Hysterocarpus traskii
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: דקראים
תת־סדרה:: דמויי-שפתן
משפחה:: אמביוטוציים
שם מדעי
 Embiotocidae ‏אגאסי, 1853

Amphistichus rhodoterus
אמביוטוציים (שם מדעי: Embiotocidae) היא משפחה של דגים ימיים מסדרת הדקראים. הם חיים רק בצפון האוקיינוס השקט שלחופי אמריקה (רק לעיתים נדירות הם נצפים מדרום לבאחה קליפורניה) אך כמה מינים חיים גם לחופי רוסיה, סין או יפן.
מאפיינים

מינים אלה הם קרובי משפחתם של האמנוניים והם מגיעים עד לאורך 47 ס"מ. כל המינים במשפחה יולדים צאצאים חיים. הם בעלי סנפירים קרניים, שפתיים גדולות וסנפירי חזה קטנים. רבים מהם צבעוניים או מפוספסים והם מבלים את מרבית חייהם בין צמחי המים או הקלפ של הימים הממוזגים.
סוגים

Amphistichus
Brachyistius
סוג ומין יחיד Cymatogaster aggregata
Ditrema
Embiotoca
Hyperprosopon
סוג ומין יחיד Hypsurus caryi
סוג ומין יחיד Hysterocarpus traskii
Micrometrus
סוג ומין יחיד Neoditrema ransonnetii
Phanerodon
Rhacochilus
סוג ומין יחיד Zalembius rosaceus
אספנדוס

התיאטרון באספנדוס
אמת המים באספנדוס
אספנדוס (Aspendos) הייתה עיר יוונית-רומית בדרום אסיה הקטנה; אתרהּ מצוי כ-40 קילומטר מזרחה לאנטליה, טורקיה, על נהר יורימדון. העיר הייתה במרחק של 16 ק"מ מחופי הים התיכון.
האגדה מספרת כי אספנדוס נוסדה על ידי מתיישבים בני ארגוס שביוון שהגיעו אליה אחרי מלחמת טרויה. המתיישבים מארגוס הגיעו לאספנדוס תחת הנהגתו של מופסוס סביב שנת 1000 לפני הספירה. ארגוס הייתה עיר שנמצאת בפלופונסוס. העיר הייתה המרכזית באזורה במאה ה-5 לפנה"ס, כאשר הנהר שעל גדתו נבנתה היה עדיין עביר לשיט מחוף הים התיכון. העיר נכנעה לרומאים בתחילת המאה ה-2 לפנה"ס. בשלהי התקופה הרומית החלה ירידתה.
ההיסטוריה הפוליטית של אספנדוס דומה להיסטוריה של כל  אזור פמפיליה. ראשית, העיר הייתה תחת שלטון אימפריית לידיאן ובשנת 546 לפני הספירה נכבשה על ידי הפרסים. עם זאת, העובדה שהמשיכה לטבוע מטבעות משלה פירושה שהיה לה מידה רבה של עצמאות. אספנדוס נותרה תחת השלטון הפרסי עד שנת 333 לפני הספירה כאשר אלכסנדר מוקדון הגיע לחלק זה של אסיה הקטנה.
אספנדוס ידועה בתיאטרון הרומי העתיק שנשמר להפליא. התיאטרון נבנה באמצע המאה ה-2 לסה"נ, בימי הקיסר מרקוס אורליוס. קוטרו של התיאטרון 96 מטרים, ובשיאו הכיל עד לכ-12,000 צופים. בהתאם למסורת ההלניסטית, נשען חלק מהתיאטרון על מדרון גבעת האקרופוליס, אך רובו בנוי על גבי קמרונות, כמקובל במבני תיאטראות רומיים. הקיר שמאחרי הבמה (scaenae frons) נותר למלוא גובהו אך תקרת העץ שחיפתה עליו ולא שרדה. הסלג'וקים ערכו שינויים במבנה התיאטרון ועשו בו שימוש כאורחן לסוחרים ולחיילים.
מאז 1994 נערך בתיאטרון הפסטיבל הבינלאומי השנתי של אספנדוס למוזיקה ולמחול, וכן מתקיימים בו מופעים שונים, ובהם תחרויות היאבקות.
בקרבת התיאטרון נמצאים שרידי בזיליקה, אגורה, נימפאום, ובמרחק 15 קילומטרים – שרידים של אמת מים רומית.
הערות שוליים

↑  Izabela Miszczak, Turkish Archaeological News, ASPENDOS, ‏1-11-2014
↑  התיאטרון העתיק באספנדוס -  מצגת
↑  מפת אתר העתיקות של אספנדוס
| --- | --- |
בקרת זהויות :  BnF: cb151002415 (data)  GND: 4234526-1  SUDOC: 130870803  VIAF: 235994996   WorldCat (עם VIAF): 235994996
אנט וייביורקה

| --- | --- |

צילום משנת 2012 מאת קלוד טרואונג נגוק
 לידה:  10 בינואר 1948 (בת 76) פריז, צרפת 
 ענף מדעי:  היסטוריה של עם ישראל, השואה 
 מקום לימודים:  אוניברסיטת פריז מערב נאנטר לה דפאנס (1991) 
 מנחה לדוקטורט:  Annie Kriegel 
 מוסדות:  אוניברסיטת פנתאון-סורבון  המרכז הלאומי למחקר מדעי  בית הספר ללימודים גבוהים במדעי החברה 
 תלמידי דוקטורט:  Antonin Tisseron 
 פרסים והוקרה:  פרס זיכרון השואה (2000)  פרס אנרי-הרץ (1992)  קצין בכיר של מסדר ההצטיינות הלאומי (24 בנובמבר 2021)  מפקדת בלגיון הכבוד (13 ביולי 2016)  מפקד מסדר האמנויות והספרות (13 בספטמבר 2016)  Prix Femina essai (2022) 
 בן או בת זוג:  Roland Trotignon (1970–1979)  Henri Raczymow 
 צאצאים:  Nicolas Trotignon, Mathilde Raczymow 
 
אנט וייביורקה ( בצרפתית: Annette Wieviorka‏, נולדה ב-10 בינואר 1948) היא היסטוריונית ומסאית צרפתייה, יהודיה. התמחתה בעיקר בתולדות השואה ובהיסטוריה של היהודים במאה ה-20.
חייה

סביה מצד אמה, וולף וגיטל, היו יהודים יוצאי פולין. הם נעצרו בניס על ידי מיליציה צרפתית בימי מלחמת העולם השנייה ונשלחו למותם באושוויץ.
הסב וולף וייבורקה (1898- ינואר 1945) היה סופר יידיש שהתיישב בפריז בשנת 1923. הוא פרסם סיפורים קצרים וביקורת ספרים בעיתונים ביידיש בבירת צרפת - "דער פאריזער הַַיינט" ו"די פאריזער בלעטער" אך גם בעיתונים ביידיש בארצות הברית, ארגנטינה ופולין. אביה של אנט וייבורקה, אברהם אבי וייבורקה (1991-1921) ודודה הצליחו להימלט לשווייץ ושהו שם במחנה פליטים. אמה, בת של חייט מפריז, ניצלה לאחר שנמלטה לגרנובל.
אנט וייבורקה לימדה היסטוריה בבתי ספר תיכון בשנים 1968–1974 ו 1976–1990.
בשנות ה-1970, וייביורקה הייתה מגויסת בתנועה המאואיסטית בצרפת. בשנים 1976-1974 לימדה שפה וספרות צרפתית במכון לשפות זרות בעיר גואנגג'ואו בסין העממית והיכרותה מקרוב עם שרירות המשטר הקומוניסטי הסיני מאותם הימים גרמה לה לאכזבה מרה ולניסיון התאבדות.
בשנת 1989 עברה את מבחני ההסמכה למורה בכירה (agrégation) להיסטוריה ובשנת 1991 סיימה את עבודת הדוקטורט שלה על "גירוש ורצח-עם בין זיכרון ושכחה" תחת הדרכתה של אני קריגל באוניברסיטת פריז XIII נאנטר.
היא הפכה למנהלת מחקר במרכז הלאומי למחקר מדעי ומלמדת באוניברסיטת פריז 1 פנתאון-סורבון. הייתה חברה במשלחת מאטאולי מטעם ראש ממשלת צרפת לחקר נישול יהודי צרפת בימי השואה. היא מעורבת ב"אגודת פרימו לוי", העוסקת בין השאר, בתמיכה בקורבנות עינויים ואלימות פוליטית בעולם.
אנט יווביורקה היא אחותם של הסוציולוג מישל וייביורקה, סילבי וייביורקה וההיסטוריון אוליבייה וייביורקה.
אנט וייבורקה הייתה נשואה בפעם הראשונה לרולאן טרוטיניון ולבני הזוג נולד בן בשם ניקולא טרוטיניון.
היא נשואה שנית לסופר אנרי רצ'ימוב איתו יש לה בת, מתילד רצ'ימוב.
פרסים ואותות כבוד

1992 פרס אנרי הרץ
2000 פרס "זיכרון השואה" Mémoire de la Shoah
אביר (2001), קצינה (2009) ואחר כך מפקד (2016) של מסדר הלאומי של לגיון הכבוד של צרפת
אות המסדר הלאומי להצטיינות של צרפת, בדרגת אביר (1998), קצין (2005) ואחר כך מפקד (2013)
2016 - אות מסדר האמנויות והספרות של צרפת בדרגת מפקד
ספרים

L'Écureuil de Chine, Paris,, 1979 ("סנאית של סין", שם המשפחה הפולני של המחברת wievorka משמעותו - סנאי)
Ils étaient juifs, résistants, communistes,, 1986
Le procès de Nuremberg, 1995
Les Juifs de France, 1998 עם ז'אן ז'אק בקר
Auschwitz expliqué à ma fille, 1999 (אושוויץ כפי שהסברתי לבתי)
L'Ère du témoin 2002.(עידן העד) -
מתאר איך העדויות של ניצולי השואה הפכו מעין שיח מועדף בנוגע לשואה, מעל ומעבר למחקר ההיסטורי השגרתי,
Déportation et génocide. Entre la mémoire et l'oubli,, 2003. - תזת הדוקטורט שלה
כוללת ניתוח של הדיווחים הראשונים בצרפת על מחנות המוות הנאצים Le Sang et l'or ("הדם והזהב") מאת ז'וליין אונגר, ניצול שואה, שלא הזכיר כלל את המילה יהודי ואת זהותם היהודית של הקרבנות,Sans armes et bagages (ללא נשק ומזוודות) מאת לואיז אלקן, שלא עשתה הבחנה בין מחנות ריכוז ובין מחנות השמדה, בין הגורל שנועד ליהודים ובין מטרת מעצרם של האסירים הלא יהודים של הרזיסטאנס, שביניהם אחוזי ההישרדות היו גדולים בהרבה.
Auschwitz, 60 ans après, Robert Laffont, Paris, 2005 Auschwitz, la mémoire d'un lieu, 2006
Juifs et Polonais : 1939 à nos jours, 2009
Maurice et Jeannette. Biographie du couple Thorez,, 2010
Eichmann de la Traque au Proces. Le Procès Eichmann,, 1989
2011 L'Heure d'exactitude ; Histoire, mémoire, témoignage, ( שעת דיוק: היסטוריה, זיכרון, עדות. ראיונות עם וייבורקה על ידי סוורין ניקל ) - מסא סינתזה על תולדות זיכרון השואה וגלגוליו, על האי הבנות הכרוכות במושג, על תחושת החובה שבזיכרון, ועל הגדרת העד, והשלכות המושג. המחברת מתארת המפגש שהתרחש בין רצון נשאי הזיכרון להביא עדותם ובין ההיסטוריונים. זיכרון השואה הפך לאחת מאבני היסוד של האיחוד האירופי, על השלכות העניין לגבי השחזור ההיסטורי, העדויות והסוגיות המתעוררות.
Nouvelles perspectives sur la Shoah, 2013.
עם יצחק ניבורסקי Les Livres du souvenir (ספרי ה"יזכור")
המנתח את ספרי היזכור של ניצולי קהילות יהודיות מזרח אירופיות
עפ פלוראנס אזולי -
2015 - 1945, בהוצאת La decouverte; פריז
2015 - "Puisque le ciel est sans échelle" ביחד עם מרסל כהן, על בסיס רישומים של ארתור גולדשטיין מגטו טרזיינשטאט בשנים 1942-1945.
2016 - יחד עם סילבי לינדפרג (עורכים) - Le moment Eichmann - (שעת אייכמן) הוצאת Albin Michel, ]ריז
2019 - עם דניאל (ה) וולדמן (Danièle Voldman) Tristes grossesses : l'affaire des époux Bac (הריונות עצובים:פרשת הזוג באק) 1956-1953, ההוצאה לאור Seuil
תרגומים לעברית

אנט וייוורקה - אושוויץ כפי שהסברתי לבתי, תרגום מאת ראובן מירן, ידיעות אחרונות-הוצאת חמד, 2000
אלקטריק פילדס

| --- | --- |
אלקטריק פילדס במהלך החזרה הגנרלית לחצי הגמר הראשון של אירוויזיון 2024
אלקטריק פילדס במהלך החזרה הגנרלית לחצי הגמר הראשון של אירוויזיון 2024
 מקום הקמה:  אדלייד 
 תקופת הפעילות:  מ-2015 
 סוגה:  מוזיקה עממית, מוזיקה אלקטרונית, מוזיקת נשמה 
 אתר רשמי
 פרופיל ב-IMDb
 חברים
 זכריה פילדינג מייקל רוס
 
אלקטריק פילדס (באנגלית:Electric Fields) הוא צמד מוזיקלי אוסטרלי, המורכב מהסולן זכריה פילדינג והקלידן מייקל רוס. הצמד משלב מוזיקת נשמה מודרנית עם התרבות האבוריג'ינית באוסטרליה, תוך שהוא שר בשפות יאנקוטייטיירה, פיטיאנטיאטיירה ואנגלית. במרוצת השנים הוציא מספר סינגלים ומיני-אלבום אחד. כמו כן, ייצג את אוסטרליה באירוויזיון 2024, שהתקיים במאלמה שבשוודיה, עם השיר "One Milkali (One Blood)".
קריירה מוזיקלית > 2011–2020: הקמה ו-Inma

בשנת 2011 ניגש פילדינג לאודישן לעונה השלישית של התוכנית "The X Factor Australia". הוא ביצע את שירה של טרייסי צ'פמן, "Talkin' 'bout a Revolution", ולא עבר לשלב הבא. ב-2013 נבחן מייקל רוס לעונה החמישית של התוכנית. הוא ביצע את "You Can't Hurry Love" של פיל קולינס, וכמו פילדינג, העלו מאמציו להעפיל לשלב הבא חרס.
מאז 2015 השניים מופיעים כיחד כצמד אלקטריק פילדס. יחד החלו ליצור מוזיקת פופ, נשמה ואלקטרוניקה. סגנונו המוזיקלי של הצמד תואר כ"דאפט פאנק בשילוב מוטיבים מיצירותיה של נינה סימון.
ביוני 2016 הוציא את המיני-אלבום הראשון שלו, Inma, שנגזר משם טקס תרבותי של נשות האנאגו. דניאל בראונינג, מגיש ומפיק של הרדיו הלאומי ABC, סבר כי מדובר ביצירה מלאת רגש. עוד הוסיף כי כוחם המוזיקלי של רוס ופילדינג יחד עוצר נשימה. לאורך היצירה מופיעים כמה משפטים בשפות האם של פילדינג, יאנקוטייטיירה ופיטיאנטיאטיירה. באותה שנה הושמע המיני-אלבום בפסטיבלים רבים, דוגמת "ספיריט", פסטיבל האופנה של אדלייד וב"טריפל ג'יי". כמו כן, זכה הצמד בפרס אמילי בורוז, שניתן לקידום אמנים ולהקות מדרום אוסטרליה.
אלקטריק פילדס זכה בפרס "תגלית השנה" בטקס פרסי המוזיקה הילידית באוסטרליה לשנת 2017. בשנה שלאחר מכן הועמד לפרס "אמן השנה" באותו האירוע.
בדצמבר 2018 נחשף כי הוא עתיד להשתתף ב-Eurovision – Australia Decides, הקדם האוסטרלי לאירוויזיון 2019. ב-9 בפברואר 2019 הופיע על בימת התחרות עם השיר "2000 and Whatever", ודורג במקום השני. במאי מסר את נקודות צוות השיפוט האוסטרלי בגמר האירוויזיון. מאוחר יותר יצא לסיבוב הופעות ברחבי אוסטרליה.
ב-3 באפריל 2020 שיתף הצמד פעולה עם הלהקה הנורווגית קיינו, והוציא את "Would I Lie".‏ מאוחר יותר הצטרף אל ג'סיקה מאובוי, מיסי היג'יניס וג'ון באטלר בחידוש לשיר "From Little Things Big Things Grow". ההופעה הוקלטה בקונסרבטוריון אדלייד, ושודר ב-23 באוגוסט לקראת סיום העונה של הסדרה The Sound.‏ בדצמבר עמד אלקטריק פילדס בראש אחד הפרקים בסדרה "Express Yourself – Queer Discovery", שהופקה על ידי APRA AMCOS והמרדי גרא ההומו-לסבי של סידני.
קריירה מוזיקלית > 2021–הווה: אירוויזיון 2024

בפברואר 2021 ביצע הצמד את "Don't You Worry" ו-"Gold Energy" לכבוד המרדי גרא ההומו-לסבי של סידני. בנובמבר הופיע עם "From Little Things, Big Things Grow" בטקס פרסי הילידים באוסטרליה. באותו החודש חתם על חזוה הקלטות עם חברת התקליטים וורנר מיוזיק אוסטרליה. ב-18 במרץ 2022 הוציא את "Catastrophe".‏
בפברואר 2023 פורסם הסינגל "We the People" כהמנון הרשמי של WorldPride. הצמד ביצע אותו בפני קהל של 20,000 איש בקונצרט הפתיחה של פסטיבל סידני.
ב-5 במרץ 2024 הוכרז על ידי SBS כי אלקטריק פילדס נבחר לייצג את אוסטרליה באירוויזיון 2024, שהתקיים במאלמה שבשוודיה, עם השיר "One Milkali (One Blood)".‏ ב-7 במאי עלה הצמד על בימת חצי הגמר הראשון של התחרות. אוסטרליה לא נמנתה בין עשר המדינות שהעפילו לגמר. מאוחר יותר נודע כי היא דורגה במקום ה-11 עם 41 נקודות.
חברי הצמד > זהות מגדרית

המוטו של אלקטריק פילדס הוא "עקוף את המחסומים", ופילדינג ורוס מתארים את עצמם כ"שני אחים נשיים" בעלי זהות מגדרית קווירית. פילדינג הוא האח הצעיר ורוס הוא הבכור. הם חברים מאוד טובים, אך לא מבחינה רומנטית. הפרש הגילים ביניהם הוא 10 שנים ויום אחד.
חברי הצמד > זכריה פילדינג

זכריה פילדינג הוא האח הבכור מבין תשעה ילדים למשפחה המתגוררת במימילי באדמות צפון-מערב דרום אוסטרליה. הוא למד מוזיקה אוסטרלית ילידית, והחל להפיק יצירות משלו במרכז ללימודי אבורג'ינים באוניברסיטת אדלייד.
חברי הצמד > מייקל רוס

מייקל רוס הוא זמר, כותב שירים, פסנתרן ומפיק מאדלייד. השפעותיו המוזיקליות היו מריה קארי, הקרנבריז, טרייסי צ'פמן ולורן היל.
דיסקוגרפיה > מיני-אלבומים

2016: Inma
אפל ישראל

ערך זה עוסק בחברת אפל ישראל. אם התכוונתם לחברות המשווקות מוצרי אפל בישראל, ראו .
| --- | --- |
 
 נתונים כלליים
 סוג:  חברה פרטית
 מייסדים:  אהרון אהרון, ג'וני סרוג'י, אריאל מייסלוס
 תקופת הפעילות:  2011–הווה (כ־13 שנים)
 חברת אם:  אפל
 מיקום המטה:  הרצליה 
 משרד ראשי:  רחוב משכית 12, הרצליה, ישראל ישראל
 ענפי תעשייה:  היי-טק
 מוצרים עיקריים:  שבבים, בקרי זיכרון פלאש
 מנכ"ל:  רוני פרידמן
 עובדים:  כ-2000
  
 https://www.apple.com/il
 
אפל ישראל בע"מ (באנגלית: Apple Israel limited) היא חברה פרטית ישראלית שנוסדה בנובמבר 2011 ועוסקת בפיתוח וייצור שבבים לאייפונים, אייפדים ומחשבי אפל.
לחברה משרדים בהרצליה פיתוח ובפארק מתם שבחיפה. מלוא מניותיה מוחזקות על ידי חברת אפל האמריקאית שממוקמת בקליפורניה.
היסטוריה

בדצמבר 2011 רכשה אפל את חברת "אנוביט" הישראלית, שעסקה בפיתוח שבבים, תמורת כ-390 מיליון דולר. עם הרכישה סגרה אנוביט את מחלקת פיתוח כונני ה-SSD שלה במהלך שגרר אחריו פיטורי עובדים.
בשנת 2012 הכריזה חברת אפל העולמית בהובלתו של ג'וני סרוג'י על הקמתו של מרכז הפיתוח הראשון שלה שמחוץ לגבולות ארצות הברית, בישראל. ומינויו של אהרון אהרון למנכ"ל מרכז זה שכונה בתחילה "Herzliya Development Center".
בנובמבר 2013 רכשה אפל את חברת הסטרטאפ הישראלית "פריימסנס" שעסקה בפיתוח חיישן לזיהוי תלת־ממדי של גוף האדם, תמורת 360 מיליון דולר.
באוגוסט 2014 דווח על כוונה לפתוח מרכז מכירות רשמי בישראל, בניהולו של ניר אילון ובאוקטובר דווח על כוונה לפתוח חנות רשמית ראשונה, בדיוטי פרי בנמל התעופה בן-גוריון.
בפברואר 2015 נפתח מרכז הפיתוח והשיווק הראשי של החברה בהרצליה פיתוח, ובחניכתו ביקר מנכ"ל אפל, טים קוק. באפריל 2015 אפל רכשה את הסטארט-אפ הישראלי LinX, שעוסק בתכנון מצלמות זעירות לטאבלטים וסמארטפונים, תמורת כ-20 מיליון דולר. בפברואר 2017 אפל רכשה את חברת RealFace הישראלית שפיתחה טכנולוגיה להזדהות מאובטחת באמצעות תווי הפנים.
במאי 2017 מונה רוני פרידמן למנכ"ל חברת אפל ישראל.
ביולי 2022 הודיעה החברה על פתיחת מרכז פיתוח בירושלים.
תחומי פעילות

פריימסנס פיתחה חלק משמעותי בטכנולוגיית ה-Face ID שמשמשת לזיהוי פנים במכשירי האייפון.
אפל מחזיקה בסניף מכירות הפונה לשוק העסקי בישראל, ולמשווקיה המורשים, כגון: א.ל.מ, iDigital, C-Data, BUG, iStore, Ivory, KSP, i-cell.
פיתוח וייצור מוצרי חומרה כגון: שבבים, בקרי זכרונות פלאש מבוססי טכנולוגיית MSP‏ (Memory Signal Processing).
הערות שוליים

↑  מיה אפשטיין, ענבל אורפז, גיא גרימלנד, אור הירשאוגה, פורצת דרך // מרכז הפיתוח הראשון של אפל מחוץ לארה"ב יוקם בישראל, באתר TheMarker‏, 14 בדצמבר 2011
נחמה אלמוג, ‏אפל שכרה שטחים בהרצליה פיתוח ותגייס מאות עובדים בישראל, באתר "אנשים ומחשבים", 8 באוגוסט 2013
אמיר טייג, אפל בישראל – התפוח הגדול, סניף הרצליה, באתר הארץ, 4 בספטמבר 2013
↑  גולן חזני, בניגוד להכחשות: נחתמה העסקה לרכישת פריימסנס על ידי אפל, באתר כלכליסט, 24 בנובמבר 2013
↑  צחי הופמן, ‏לקראת אייפון 6: אפל פותחת נציגות מכירות רשמית בארץ, באתר גלובס, 28 באוגוסט 2014
↑  צחי הופמן, ‏אפל תפתח חנות ראשונה בישראל: בדיוטי פרי בנתב"ג, באתר גלובס, 5 באוקטובר 2014
↑  שגיא כהן וישראל וולמן, ידיעות אחרונות, טים קוק בהרצליה: "ישראל ואפל התקרבו, וזו רק ההתחלה", באתר ynet, 26 בפברואר 2015
↑  רפאל קאהאן, ג׳רוזל-M: אפל מקימה מרכז פיתוח חדש בירושלים, באתר כלכליסט, 27 ביולי 2022
אלפטריוס פטרוניאס

אלפטריוס "לפטריס" פטרוניאס (ביוונית: Ελευθέριος "Λευτέρης" Πετρούνιας; נולד ב-30 בנובמבר 1990) הוא מתעמל יווני, אלוף אולימפי (ריו דה ז'ניירו 2016), זוכה מדליית ארד אולימפית (טוקיו 2020, פריז 2024), 3 פעמים אלוף עולם (2015, 2017 ו-2018), סגן אלוף עולם (2023) ו-6 פעמים אלוף אירופה (2015–2018, 2021 ו-2022) בתרגיל טבעות.
זכה 4 פעמים ברציפות בתואר ספורטאי השנה בייוון (2015–2018).
ביוגרפיה > 2011

באליפות אירופה שנערכה בברלין, גרמניה בשנת 2011 זכה במדליית ארד בתרגיל טבעות בתוצאה של 15.675 נק', אחרי מתעמלים מרסיה קונסטנטין פלוז'ניקוב (15.850 נק') ואלכסנדר בלנדין (15.775 נק').
ביוגרפיה > 2015 > אלוף עולם

באליפות העולם שנערכה בגלאזגו, סקוטלנד 2015 זכה במדליית זהב בתרגיל טבעות בתוצאה של 15.800 נק', לפני המתעמלים מהרפוליקה העממית של סין יואו האו (15.733 נק') וליו יאנג (15.700 נק').
ביוגרפיה > 2016 > אלוף אולימפי

באולימפיאדת ריו דה ז'ניירו זכה במדליית זהב בתרגיל טבעות בתוצאה של 16.000 נק', לפני האלוף האולימפי היוצא ארתור זנטי מברזיל (15.766 נק') ודניס אבליאזין מרוסיה (15.700 נק').
ביוגרפיה > 2017 > אלוף עולם בפעם השנייה

באליפות העולם שנערכה במונטריאול, קנדה בשנת 2017 הגן על תוארו וזכה במדליית זהב בתרגיל טבעות בתוצאה של 15.433 נק', לפני דניס אבליאזין (15.333 נק') וליו יאנג (15.266 נק').
ביוגרפיה > 2018 > אלוף עולם בפעם השלישית

באליפות העולם שנערכה בדוחה, קטר בשנת 2018 זכה בפעם השלישית ברציפות במדליית זהב בתרגיל טבעות בתוצאה של 15.366 נק', לפני ארתור זנטי (15.100 נק') ומרקו לודאדיו (14.900 נק').
ביוגרפיה > 2019

באליפות העולם שנערכה בשטוטגרט, גרמניה בשנת 2019 סיים במקום רביעי בתרגיל טבעות בתוצאה של 14.733 נק'.
ביוגרפיה > 2021 > מדליית ארד אולימפית

באולימפיאדת טוקיו זכה במדליית ארד בתרגיל טבעות בתוצאה של 15.200 נק', אחרי המתעמלים מהרפוליקה העממית של סין ליו יאנג (15.500 נק') ויואו האו (15.300 נק') ולא הצליח להגן על תוארו.
ביוגרפיה > 2023

באליפות העולם שנערכה באנטוורפן, בלגיה באוקטובר 2023 זכה במדליית כסף בתרגיל טבעות בתוצאה של 15.066 נק', אחרי ליו יאנג (15.233 נק') ולפני יואו האו (14.833 נק'), שניהם מהרפובליקה העממית של סין.
חיים אישיים

ביולי 2019 התחתן פטרוניאס למתעמלת היוונייה וסיליקי מילוסי ולהם שתי בנות.
הישגים ואתרים

בשנים 2015–2018 זכה בתואר ספורטאי הנשה בייוון.
אנואר איברהים

אנואר איברהים (במלזית: Anwar Ibrahim; נולד ב-10 באוגוסט 1947) הוא פוליטיקאי מלזי אשר מכהן כראש ממשלת מלזיה מאז נובמבר 2022. הוא ידוע כמוביל תנועות רפורמה וכפעיל חברתי, עם קריירה ארוכה ומורכבת הכוללת מספר מאסרים על רקע יחסים הומוסקסואלים.
ביוגרפיה > ראשית חייו

אנואר נולד בכפר צ'רוק טוק קון, פננג, מלזיה. אביו, איברהים עבדול רחמן, היה סבל בבית חולים, ואימו, צ'ה יאן, הייתה עקרת בית. בצעירותו, למד באוניברסיטת מלזיה בקואלה לומפור, שם בלט כמנהיג סטודנטים אסלאמי. ב-1971 ייסד את תנועת הנוער האסלאמי של מלזיה (ABIM) ושימש כנשיאה עד 1982.
ביוגרפיה > קריירה

הקריירה הפוליטית של אנואר התפתחה במהירות בשנות ה-80 וה-90. הוא כיהן כשר האוצר והוביל את המדינה בתקופת הצמיחה הכלכלית המדהימה של שנות ה-90. בתקופת המשבר הכלכלי האסייתי ב-1997, הציע אנואר צעדים כלכליים נוקשים אשר סייעו לייצב את הכלכלה המלזית, אך גרמו לעימות עם ראש הממשלה מאהאטיר מוחמד.
בשנת 1998 הואשם בשחיתות וביצוע "מעשה סדום" (פעילות הומוסקסואלית). בשנת 2000, הוא נידון לתשע שנות מאסר על רקע אשמה בעיסוק במעשי סדום עם נהגו בן ה-19 וכותב הנאומים שלו לשעבר. אף על פי מחאות בינלאומיות נגד מעצרו, איברהים נאלץ לשרת 4 שנות מאסר מעונשו לפני ששוחר בשנת 2004, כאשר בית המשפט הפדרלי של מלזיה זיכה אותו מכל ההאשמות. לאחר שחרורו, איברהים הצהיר כי הוא חף מפשע בעוד האשמותיו היו חלק מקנוניה ממשלתית לסיום הקריירה הפוליטית שלו. בנוגע לחוקי מלזיה המפלילים פעילות הומוסקסואלית, איברהים הצהיר כי הוא "מרגיש שיש לתקן את החוקים הפליליים הלאומיים נגד הומוסקסואליות כדי להגן על זכויותיהם של מבוגרים בעלי הסכמה לקיים חיים פרטיים" אם כי הצהיר שהכשרת נישואים חד מיניים "הולכים קצת רחוק מדי".
אנואר שוחרר מהכלא ב-2004, ובמהרה הפך למרצה באוניברסיטאות מובילות בעולם. הוא חזר לפוליטיקה במלזיה והוביל את האופוזיציה בבחירות ב-2008, מהלך שהוביל להצלחה משמעותית של האופוזיציה בפרלמנט.
בשנת 2007, ראש הממשלה לשעבר, מאהאטיר מוחמד, הגיב לתביעה אזרחית שהגיש איברהים בכך שקבע כי הומוסקסואל לא צריך לכהן בתפקידים ציבוריים במלזיה בעוד כי הוא "יודע שאיברהים הוא הומוסקסואל מכיוון שהנהג הגברי שלו וכותב הנאומים הצהירו שניהם בבית המשפט כי קיימו יחסי מין".
ביולי 2008, איברהים נעצר שוב והואשם במעשה סדום עם עוזר שלו לשעבר בפעילותו הפוליטית. מעצרו הגיע זמן קצר לאחר שאיברהים טען כי הוא בעמדה לערער על הקואליציה השולטת לאחר ההצלחות של האופוזיציה בבחירות הכלליות במלזיה במרץ 2008. עם זאת, שוחרר לאחר מכן בערבות.
בתחילת שנת 2015, איברהים נעצר שוב ונידון לחמש שנות מאסר. ב-16 במאי 2018, מלך מלזיה לשעבר, הסולטן מוחמד החמישי, חנן רשמית את איברהים לאחר שנפגש עם חברי מועצת החנינות ועם ראש הממשלה מאהאטיר מוחמד. חנינתו המלכותית המלאה של איברהים נעשתה על בסיס עיוות דין.
ביוגרפיה > ישראל והפלסטינים

במסיבת עיתונאים שנערכה בבית הספר לכלכלה של לונדון במרץ 2010, הצהיר אנואר איברהים כי אין לגנות את היהודים, אלא רק את אידאולוגיית הציונות ואת התוקפנות והעוול המופעלים נגד הפלסטינים. הוא הבהיר כי יש יהודים טובים ורעים, בדיוק כמו שיש מוסלמים טובים ורעים.
במאי 2010, ארגון זכויות האדם היהודי הבינלאומי בני ברית טען כי אנואר השתמש במעמדו בפרלמנט המלזי כדי להפיץ תעמולה אנטישמית, כולל טענתו כי מרגלים ישראלים מעורבים ישירות בניהול הממשלה. בני ברית קרא לפקידים האמריקאים להשהות את קשריהם עם אנואר איברהים.
בראיון עם הוול סטריט ג'ורנל בשנת 2012, הצהיר אנואר איברהים כי הוא מאמין שהמדיניות כלפי ישראל ופלסטין צריכה להיות ברורה - הגנה על הביטחון של ישראל תוך עמידה איתנה בהגנה על האינטרסים הלגיטימיים של הפלסטינים. אנואר הבהיר מאוחר יותר את עמדתו, ואמר דבריו עולים בקנה אחד עם פתרון שתי המדינות שאומץ על ידי האומות המאוחדות ומלזיה עצמה.
אנואר גם גינה את ההטיה האמריקאית בסכסוך הישראלי-פלסטיני, וקרא למלזיה להכיר בירושלים כ"בירת פלסטין".
במאי 2024 כראש ממשלת מלזיה נפגש אנואר עם ראשי חמאס אסמאעיל הנייה וח'אלד משעל במסגרת ביקורו בקטר והביע את תמיכתו במאמצי הארגון לפתרון הסכסוך בעזה. אנואר ציין שהוא "מכיר את מנהיגי חמאס שנים רבות ואין סיבה לא להיפגש עמם במטרה לקדם פתרון של שלום".
באוגוסט 2024, לאחר ההתנקשות באסמאעיל הנייה, אנואר הביע תנחומים על מותו ומספר פוסטים בהם הביע תנחומים והכרת תודה על מנהיגותו של הנייה הוסרו מפייסבוק ואינסטגרם על ידי חברת מטא. בעקבות כך, ממשלת מלזיה דרשה התנצלות מחברת מטא, בטענה שהסרת הפוסטים מהווה "פגיעה בחופש הביטוי ודיכוי של המאבק הלגיטימי של העם הפלסטיני לצדק וזכויות אדם". לאחר פגישה בין נציגי ממשלת מלזיה ונציגי מטא, החברה התנצלה על ה"התקלה המבצעית" והחזירה את התוכן לחשבונות של אנואר ברשתות החברתיות.
ביוגרפיה > חיים אישיים

אנואר נשוי לוואן עזיזה ואן איסמעיל, שגם היא פעילה פוליטית בולטת ומכהנת בתפקידים שונים בפרלמנט המלזי. לזוג שישה ילדים. במהלך השנים, אנואר נודע כמנהיג המקדיש את זמנו גם לפעילות חברתית ולהוראה, ובמהלך תקופות מאסרו כתב מספר ספרים המבטאים את השקפותיו הפוליטיות והחברתיות.
הערות שוליים

1 2 3 4  Anwar Ibrahim | Biography, Trials, & Facts, בריטניקה, ‏6 באוגוסט 2024 (באנגלית)
↑  Malaysia�s Anwar Ibrahim Set Free, www.glapn.org
↑  Anwar Seeks Privacy Provision in Malaysia Gay Laws, www.glapn.org
↑  Former PM says gays should not rule mostly Muslim Malaysia, advocate.com, ‏9 בינואר 2007 (באנגלית)
↑  "Malaysia's Anwar Ibrahim arrested" (באנגלית). 2008-07-16. נבדק ב-2022-01-06.
↑  "Malaysia jails Anwar Ibrahim for five years for sodomy". BBC News (באנגלית). 2014-03-07. נבדק ב-2022-01-06.
↑  Malaysia's jailed leader-in-waiting has been released from custody and given a full royal pardon, Business Insider - Business Insider Malaysia, web.archive.org, ‏11 ביוני 2019
↑  "Press Conference at the London School of Economics (LSE) 18 March 2010". Youtube. 5 באפריל 2010. ארכיון מ-18 בנובמבר 2021. נבדק ב-9 בינואר 2012. {{cite web}}:  (עזרה)
↑  "B'nai B'rith International – The Global Voice of the Jewish Community". Bnaibrith.org. 25 במאי 2010. אורכב מ-המקור ב-7 בינואר 2012. נבדק ב-9 בינואר 2012. {{cite web}}:  (עזרה)
↑  Mahtani, Shibani (31 בינואר 2012). "Israel Dominates the Debate in Malaysia – Again". The Wall Street Journal. אורכב מ-המקור ב-2 בפברואר 2012. נבדק ב-1 בפברואר 2012. {{cite news}}:  (עזרה)
↑  "Anwar condemns US bias over Israel-Palestine conflict". The Vibes (באנגלית). 2021-05-16. נבדק ב-2022-12-09.
↑  "Anwar: Recognise Jerusalem as capital of Palestine". Malaysiakini. 2017-12-21. נבדק ב-2022-12-09.
1 2  Malaysia summons Meta to Prime Minister's Office over removal of Anwar's posts on slain Hamas leader, demands apology, CNA (באנגלית)
↑  Meta apologises for removing Hamas content on Anwar's accounts | The Malaysian Insight, themalaysianinsight.com (באנגלית)
↑  "Anwar and Wan Azizah – 39 years of marriage and still going strong". The Star. 26 בפברואר 2019. {{cite web}}:  (עזרה)
↑  Anwar verdict The Star.
| --- | --- |
בקרת זהויות :  NLI: 987007369951105171  BIBSYS: 2136648  BnF: cb16954848r (data)  CANTIC: a1134880x  CiNii: DA12719970  GND: 133296393  ISNI: 0000 0000 8205 3579  LCCN: n84048632  NDL: 00930023  NLA: 41690911  NTA: 086100440  RERO: 02-A016779151  SNAC: w68k9xhg  SUDOC: 116664959  VIAF: 20869605   WorldCat (עם VIAF): 20869605